เป็นลมพิษบ่อยมากครับทานยาทีก็หายทีไม่ทราบเกี่ยวกับความเครียดไหมเพราะว่าตัวเองมีความกังวลชอบคิดว่าตัวเองเป็นโรคนู้นนี่นั้นตลอดเลยดื่มเบียร์ทุกวันเพราะเคยมีความเสี่ยงมาจะสองปีแล้วตรวจเลือดมาสามครั้งผลก็เป็นลบเลยอยาสอบถามว่าการตรวจเลือดที่มีวิธีตรวจทั้งสามวิธีนั้นถ้าคนที่ติดเชื้อhivไม่ว่าจะตรวจวิธีไหนก็จะเจอใช่ไหมครับเพราะกังวลว่าจะเอาเชื้อไปติดคนในครอบครัวตอนนี้ลูกสาวสองขวบแล้วน้ำหนัก16กิโลกรัมเลยคิดมากนะครับกลัวลูกสาวเป็นอะไรไปนะครับ ขอบมากครับ
สวัสดีค่ะ ภาวะลมพิษที่เป็นมาเรื้อรังเกิน 6 เดือนที่เรียกว่าภาวะลมพิษเรื้อรังนั้น อาจจะเกิดจาก การออกกำลังกายทำให้อุณหภูมิในร่างกายเพิ่มสูงขึ้น ลมพิษจากการกดทับ ลมพิษจากการที่ผิวหนังถูกขูดขีด ลมพิษจากแสงแดด เป็นต้น หรือที่พบมากที่สุดเลยก็คือไม่มีสาเหตุที่แน่ชัด สามารถควบคุมอาการได้ด้วยการรับประทานยาแก้แพ้กลุ่มต้านฮิสตามีนในระยะยาวการเป็นลมพิษเรื้อรัง ไม่ได้สัมพันธ์โดยตรงกับการติดเชื้อ HIV ความเครียด หรือการดื่มแอลกอฮอล์ หากสัมพันธ์กับการดื่มแอลกอฮอล์มักเป็นหลังดื่มเท่านั้นการตรวจยืนยันการเป็น HIV ทั้ง 3 วิธีนั้นให้ประสิทธิภาพใกล้เคียงกัน ขึ้นกับเวลาที่ตรวจ หากตรวจ 3 เดือนหลังมีความเสี่ยงเป็นต้นไปแล้ว จะตรวจวิธีใดก็ได้ แต่มักนิยมยืนยันด้วยการตรวจหาภูมิคุ้มกันต่อโรคโดยตรง ถ้าเกิน 3 เดือนมาแล้วตรวจไม่พบ ก็แสดงว่าน่าจะไม่ได้มีการติดเชื้อค่ะ ควรป้องกันการรับเชื้อใหม่ ไม่มีเพศสัมพันธ์โดยไม่ป้องกัน ไม่ใช้ของมีคมร่วมกับผู้อื่น